Marki (pol.: Marki, rus. : Марки) – miasto rozlygowane we strzodkowo-wschodnij Polsce nad rzykōm Dołgōm, we mazowieckim wojewōdztwie, wele Warszawy, we wołomińskim krysie. Marki leżōm wele drogi S8/E67 Warszawa-Biołystok. Piyrszo wzmianka ô Markach mōmy we zdrzōdłach ze 1601 roku. Prawa miejske erbnyuy we 1967. Miasto powstoło bez skuplowaniy wsi: Marki, Pustelnik, Makōwka, Struga a Czorno Struga, kere terozki sōm jygo dzielnicōma. Miasto rozwinyło sie na przełōmie XIX i XX stolecia kej ôstrzodek industryje - we 1884 powstoł sam werk "Briggs, Posselt i spółka" we kerym ôd 1883 używano elekrycznych byrnōw. 10 kwietnia 1911 we lazarycie Czyrwōny Dwōr we Pustelniku umrzył Mikalojus Konstantinas Čiurlionis, litewski kōmpozytor, malyrz a grafik. Terozki Marki pōmiyszkuje 29 032 miyszkańcōw. We mieście je 6 podstawowych szuli, 2 gimnazyja, 1 liceum a 3 kościoły. Bana w Markach. Downij (1896—1974) fōngowoła sam linijo Warszawa (Targowa) – Radzymin (wōnskoglajzowo). Marki mioły sztyry banhofy: Marki Pustelnik I Pustelnik II Struga Terozki linijo je zawarto lo cugōw.